cyanic-selkie/wikianc huggingface dataset:
Haakon VII
Prins Carl blir kong Haakon
Christian Michelsen og Jørgen Løvland begynte å forberede prins Carls kandidatur til Norges krone så å si samtidig med unionsoppløsningen 1905. De regnet med at tilbudet om å gjøre den svenske prins Carl til norsk konge ville bli avslått, hvilket det også ble. Prins Carl var dermed klar til å bli konge av Norge. Likevel forlangte han, gjennom den danske utenriksminister Frederik Raben-Levetzau, en folkeavstemning for å forsikre seg om at folket ønsket hans kandidatur. Dette var ikke nødvendigvis i regjeringens interesse, men den gikk med på det. Avstemningen ble holdt 12. og 13. november. Resultatet viste et klart flertall for regjeringens ønske om å tilby tronen til prins Carl. Ettersom valget ble klart avgjort, sendte stortingspresident Carl Berner den 18. november en formell forespørsel til prins Carl om han ønsket å bli norsk konge. Prinsen aksepterte samme kveld og kunngjorde i et 55 ord langt telegram fra København til Stortingets president, at han tok navnet Haakon og at hans sønn prins Alexander fikk navnet Olav.
Stortingets deputasjon
Om formiddagen den 20. november 1905 hadde en stor folkemengde samlet seg utenfor Kong Haakon og dronning Mauds bolig i Kong Georgs Palé i Bredgade. De som hadde samlet seg, hilste kongeparet når de viste seg i vinduet, og istemte «Ja, vi elsker». Snart ankom den norske deputasjonen til audiens hos kongen og dronningen i Christian VIIs Palé på Amalienborg. Komitéens ordfører, stortingspresident Berner, overbrakte en hilsen og lykkeønskning fra det norske folk, og uttalte folkets ønsker om et lykkelig samarbeid.
Kong Haakon svarte følgende:
Kong Haakon kommer til Norge
Den 23. november 1905 forlot kong Haakon og hans familie København om bord på det danske kongeskipet, hjuldamperen «Dannebrog». To dager senere, den 25. november, byttet han i Oscarsborg festning til det norske orlogsfartøyet Heimdal som brakte kongen den siste strekningen fra Drøbak til Kristiania, hvor han ble høytidelig mottatt av statsminister Christian Michelsen på havnen. To dager senere, den 27. november, avla han ed som norsk konge.
Tidlig regjeringstid
Som konge forsøkte Haakon å redefinere kongefamiliens rolle og finne en balanse mellom norsk skikk og monarkiets behov for representasjon. Han aksepterte sin rolle som en konstitusjonell monark og var lojal mot politiske beslutninger, noe som bidro betydelig til å konsolidere det unge monarkiet i samfunnet. Kongeparet ble kjent med landet i sine første regjeringsår gjennom omfattende reiser og var svært nære folket og avslappet i sin omgang, noe som ga dem stor sympati fra brede lag av befolkningen.
Etter utbruddet av første verdenskrig erklærte regjeringen Norge nøytralt. Kongen støttet nøytralitetspolitikken ved å delta i trekongemøtet 18. desember 1914 i Malmö i Sverige. I en felles erklæring bekreftet de tre skandinaviske monarkene Gustav V av Sverige, Christian X av Danmark og Haakon VII de tre staters strenge nøytralitet under krigen. Møtet i 1914 ble fulgt av et nytt trekongemøte i Kristiania i november 1917.
Da Norge i 1928 utnevnte landets første arbeiderpartiregjering var det kong Haakon VII som personlig tok dette initiativet på bakgrunn av den parlamentariske situasjonen. Men da antinazisten og pasifisten Carl von Ossietzky ble tildelt Nobels fredspris i 1936, holdt kong Haakon seg borte fra seremonien, sannsynligvis på grunn av et råd fra Utenriksdepartmentet.
Under Grønlandssaken hersket en svært spent stemning mellom Norge og Danmark om rådveldet over Grønland. Norge tapte 5. april 1933 voldgiftssaken som var fremlagt for den internasjonale domstolen i Haag. Dagen etter siterte Aftenposten over hele forsiden telegrammet Haakon hadde sendt sin bror Christian X: «Har fått dommens ordlyd og gratulerer Danmark med resultatet.»
21. mars 1929 giftet kronprins Olav seg med sin kusine, prinsesse Märtha av Sverige, som var datter av prins Carl av Sverige, hertug av Västergötland og prinsesse Ingeborg av Danmark, som var kong Haakons søster. Hans tre barnebarn prinsesse Ragnhild, prinsesse Astrid og prins Harald ble født i henholdsvis 1930, 1932 og 1937.
Haakon ble enkemann da dronning Maud døde 20. november 1938 av hjertesvikt i London noen dager før hennes 69-årsdag og tre dager etter en mageoperasjon.
Angrepet på Norge i 1940
Både Haakon og hans eldre bror, Christian X av Danmark, måtte forholde seg til krigen i sine respektive land. Da Tyskland invaderte Norge i 1940, avviste kong Haakon den tyske sendemannen dr. Curt Bräuers krav om å utnevne en regjering ledet av Vidkun Quisling. Kongen gråt da han 10. april sa til regjeringen at dersom den ønsket å akseptere tyskernes krav, ville han abdisere. Regjeringen Nygaardsvold hadde dagen i forveien sagt nei, og hadde ingen problemer med å stå sammen med Kongen. I mai-juni 1940 var Haakon personlig usikker på om han skulle bli værende i landet eller evakuere til Storbritannia med britiske styrker. Historikeren Tore Pryser skriver at Johan Anker besøkte kongen og kronprinsen to ganger mens de oppholdt seg i Troms, Anker forsøkte da å overtale dem, i det minste kronprinsen, til å bli værende. Bakgrunnen var at Anker fryktet at det ville skape misstemning og det ville bli lett for quislingene å sverte kongehuset. Ifølge Pryser var Haakon på gli, men ble i statsråd likevel overtalt til å reise. Den britiske sendemannen i Norge, Cecil Dormer, var instruert om å presse Haakon til å reise fordi krigskabinettet i London fryktet at det ville bli umulig å samarbeide med kongen og Nygaardsvold om frigjøringen av Norge dersom de ble værende. Britene ønsket ikke at det skulle skje i Norge som i Belgia der kongen ble værende og avhengig av okkupanten. Dormer hadde flyktet nordover sammen med kongen og regjeringsmedlemmer, og ble evakuert til London sammen med disse. Regjeringen forlot Norge sammen med kong Haakon og kronprins Olav 7. juni 1940, kort før de norske styrkene i Norge kapitulerte 10. juni.
Eksil
Den 27. juni 1940 krevde Stortinget Kong Haakons avgang, et krav han tilbakeviste i sin tale den 8. juli, blant annet med den begrunnelse at «det forslag Presidentskapet har tenkt å legge frem for Stortinget, er blitt til gjennem en avtale med de tyske okkupasjonsmyndigheter i Norge. Det er således ikke uttrykk for en fri norsk beslutning, men resultatet av en tvangsmakt utøvd ved fremmed militær okkupasjon.»
Senere regjeringstid
I 1947 så Haakon også sin nevø Frederik IX av Danmark bli konge. Haakons regjeringstid strakte seg dermed over regjeringstiden til fire danske konger.
I 1947 ble Haakon VII av regjeringen tildelt den høyeste sivile utmerkelse i Norge, Borgerdådsmedaljen i gull. I 1955 ble han tildelt Holmenkollmedaljen.
Haakon så to av sine oldebarn bli født, Haakon i 1954 og Ingeborg i 1957. Kong Haakon så også kronprins Olav bli enkemann etter at Märtha døde i 1954.
Sykdom og død
29. juni 1955 fikk kong Haakon et slag mens han badet under et opphold på Bygdøy kongsgård, og i fallet brakk han benet. Etter dette måtte han bruke rullestol. Kronprins Olav tiltrådte som regent under kongens langvarige sykdom. Den siste tiden viste Haakon seg ikke offentlig. Han døde på Slottet den 21. september 1957.
Gravferden den 1. oktober 1957 ble fulgt av en stor menneskemengde. Kongen er gravlagt i den hvite sarkofagen i Det kongelige mausoleum på Akershus slott sammen med sin hustru dronning Maud.
Dekorasjoner
Kong Haakon VII var innehaver av følgende norske og utenlandske ordener, medaljer og dekorasjoner. Oversikten er basert på Kongehusets liste over dekorasjoner, med tillegg av andre offisielle utmerkelser det er kjent at han var innehaver av.
Norske dekorasjoner
Utenlandske dekorasjoner • Storkors av Leopoldsordenen, Belgia
• Storkors med kjede av Sydkorsordenen, Brasil
• Ridder med kjede av Elefantordenen, Danmark
• Storkommandør av Dannebrogordenen, Danmark
• Dannebrogmennenes hederstegn, Danmark
• Kong Christian Xs frihetsmedalje, Danmark
• Erindringsmedalje i anledning av Kong Christian IX og Dronning Louises gullbryllup, Danmark
• Minnemedaljen for Kong Christian IXs 100-årsdag, Danmark
• Minnemedaljen for Kong Frederik VIIIs 100-årsdag, Danmark
• Storkors av Salomo-ordenen, Etiopia
• Storkors av Finlands hvite roses orden, Finland
• Storkors av Æreslegionen, Frankrike
• Krigskorset med palme, Frankrike
• Storkors av Frelserens orden, Hellas
• Krigskorset, Hellas
• Storkors av Den islandske falkeorden, Island
• Storkors av Annunziataordenen, Italia
• Storkors av Krysantemumsordenen, Japan
Nådendal
Nådendal (finsk: Naantali) er en finsk by og kommune i landskapet Egentliga Finland. Kommunen har cirka 18 400 innbyggere og et areal på 4,05 km² hvorav 1,95 km² er vann. Nådendal er en finskspråklig kommune som grenser til kommunene Reso, Åbo, Pargas, Gustavs, Tövsala, Virmo og Masku. 1. januar 2009 ble kommunene Rimito, Merimasku og Velkua slått sammen med Nådendal kommune.
Byen vokste opp rundt et birgittinerkloster som ble anlagt i Nådendal i 1443. Klosteret bar det latinske navnet Vallis Gratiae, derav navnet Nådendal. På 1800-tallet ble byen kjent for sitt kurbad.
I Nådendal ligger den finske presidents sommerresidens Gullranda (fi. Kultaranta).
Muminvärlden (fi. Muumimaailma) er en kjent turistattraksjon i Nådendal. Dette er en barnevennlig opplevelsespark med Tove Janssons mummitroll som tema. Parken ble anlagt i 1993.
Førde (Sveio)
Førde er en bygd og tettsted i Sveio kommune i Vestland, og ligger omtrent 10 kilometer fra tettstedet Sveio. Europavei 39 går gjennom Førde. Førde kirke ligger her. Førde ble regnet av Statistisk sentralbyrå som et tettsted inntil 2012, da beregningsmetodikken ble endret, og oppfylte på nytt kriteriene fra 2021. Tettstedet hadde innbyggere per.
Om sommeren er Førde med sin hvite trehusbebyggelse rene sørlandsidyllen, da trekker bygdefolket til «strando», badeplassen i Førde.
Filmen Wide Blue Yonder ble spilt inn sommeren 2007 på «lensmannsgarden» som ligger nede i sentrum, og i Førdespollen.
Mystery Writers of America
Mystery Writers of America (MWA) er en organisasjon for forfattere av kriminallitteratur eller bøker om kriminallitteratur. Organisasjonen er basert i New York.
Organisasjonens formål, som uttrykt på dens hjemmeside, er «å arbeide for høyere aktelse for skriving av kriminallitteratur og respekt for de som arbeider innen sjangeren».
MWA ble grunnlagt i 1945 av Clayton Rawson, Anthony Boucher, Lawrence Treat og Brett Halliday. Den utdeler årlig Edgar-prisene, som sammen med britiske Crime Writers Associations Dagger-priser regnes som verdens mest prestisjefulle kriminallitterære priser. Under utdelingen presenteres også MWAs Grand Master Award for livslangt arbeide innen krimsjangeren av særlig høy kvalitet.
Organisasjonen tilbyr flere former for medlemskap:
Det Illegale Akademi
Det Illegale Akademi (etablert 1941 i Oslo) var et norsk lærested for kunstnere. Det oppstod som motsvar til den nazifiserte norske kunstnerutdannelsen da man stengte SHKS og Statens kunstakademi ble overtatt av  Søren Onsager, Akademiet hadde lærere som Axel Revold, Jean Heiberg, Henrik Sørensen, Per Palle Storm, Stinius Fredriksen og Per Krohg. Blant elevene nevnes Edmund Ree, Harald Peterssen, Ulf Dreyer, Victor Sparre, Olav Johan Andreassen, Gladys Raknerud, Arnold Haukeland. Det flyttet ofte, men holdt tidlig til i et loft i Pilestredet 15 b og gikk under navnet ”Fabrikken” – i lokalene til Norena Korsettfabrikk.
Bermuda under Sommer-OL 1988
Bermuda under Sommer-OL 1988. Tolv sportsutøvere fra Bermuda deltok i seks sporter under Sommer-OL 1988 i Seoul. De vant ikke noen medaljer.
Nousis
Nousis (finsk: Nousiainen) er en finsk kommune i landskapet Egentliga Finland. Kommunen har cirka 4 800 innbyggere og et areal på 199,45 km² hvorav 0,62 km² er vann. Nousis er en finskspråklig kommune som grenser til kommunene Virmo, Masku, Rusko og på ett punkt Åbo, Aura og Pöytyä.
Nousis var sete for Finlands første biskop. Bispesetet ble flyttet til Korois i S:t Marie i 1229.
Kapp Linné fuglereservat
Kapp Linné fuglereservat er et naturreservat som omfatter området vest for en linje fra Randvika til den sørvestre enden av Fyrsjøen med unntak av området rundt Isfjord radio. Området ligger på Nordenskiöld Land på Spitsbergen på Svalbard. Reservatet ble opprettet ved kongelig resolusjon 1. juni 1973 og er på 1 891 dekar.
Blant artene av sjøfugl vi finner her, er blant annet ærfugl og gjess. Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.
Elektronisk handel
Elektronisk handel (ofte forkortet e-handel) eller netthandel er handel av produkter eller tjenester gjennom elektroniske systemer som Internett og andre datanett. Det omfatter alle avtaler om kjøp av varer eller tjenester som blir inngått gjennom Internett, for eksempel via datamaskin eller mobiltelefon på en nettbutikk, nettauksjon eller over e-post.
Norge
I dag kan alle som har internett-tilgang kjøpe og selge varer over Internett. Dette har ført til helt nye rammer innenfor kjøp og salg, blant annet fordi grensen mellom kjøper og selger er mindre tydelige. Konkurransen mellom ulike bedrifter har også endret spilleregler, ettersom alle varer nå er tilgjengelig for alle. Hvis varen kjøpes av en norsk næringsdrivende på Internett, gjelder angrerettloven i tillegg til forbrukerkjøpsloven. For kjøp fra norske privatpersoner gjelder kjøpsloven og dersom det eksisterer en kjøpsavtale også avtaleloven. Dersom varen handles fra utlandet er det dette lands lover som gjelder og i tillegg gjelder internasjonale finans- og handelsavtaler herunder avtaler om debet- eller kredittkjøp. Siden man gjerne har betydelig svakere rettsvern ved handel fra utlandet, vil det kunne lønne seg å handle på kreditt siden man da står sterkere ved en eventuell juridisk disputt. Norge netthandler mest fra Kina, med Storbritannia og USA rett bak. Hver norske nettkunde kjøpte for i gjennomsnitt 1691 kroner i løpet av 2016.
Elektronisk handel kan deles opp i to hovedsegmenter: Bedrift til Bedrift (B2B) og Bedrift til Forbruker (B2C).
Sikker netthandel
Ettersom hvem som helst kan starte en nettbutikk er dette også en arena der det foregår mye svindel. Mange er klar over dette og skeptiske til det å gjennomføre kjøp på nett, men det er et par forholdsregler man kan ta for å ikke bli lurt:
Angrerett
Angreretten gjelder all form for handel over Internett, også nettauksjoner. Forutsettelsen er at varen blir returnert i tilnærmet samme stand og mengde som da kunden mottok den. Hovedregelen er at det er 14 dagers angrefrist fra den dagen kunden har mottatt varen. Selgeren er på sin side forpliktet til å gi korrekte opplysninger om angreretten, og et angrerettsskjema. Dersom kunden ikke har mottatt dette blir klagefristen automatisk forlenget til tre måneder.
Lov om elektronisk handel (ehandelsloven)
Den 1. juli 2003 trådte ehandelsloven i kraft, jf. Ot. prp. nr. 31 (2002-2003). Loven gjennomfører EUs direktiv om elektronisk handel og har som formål å bidra til at det sikres fri bevegelighet for ehandel mellom EØS stater.
Loven stiller krav om tre ulike opplysningsplikter for de som driver ehandel. (informasjonssamfunnstjenester). Disse er knyttet til:
Et sentralt prinsipp i loven er prinsippet om hjemlandskontroll og gjensidig anerkjennelse, jf. §§ 4 og 5. Selskaper innenfor EØS som driver ehandel skal følge den reguleringen i det land selskapet er etablert ( etableringslandsprinsippet). Lovforslaget oppstiller generelle unntak fra denne hovedregel bl.a. for forbrukere (jf. § 6), slik at forbrukere gis beskyttelse etter sitt eget lands rett.
Forbrukerombudet og Euro Info Center ved Innovasjon Norge skal etter loven (jf. § 13) til forbrukere, selskap mv. gi opplysninger om blant annet:
Ehandelsloven inneholder også bestemmelser om ansvarsfrihet for de som viderefører, mellomlagrer eller lagrer (host) annens informasjon, jf. ehandelsloven §§ 16 til 18.
EU-kommisjonen har etablert en ekspertgruppe i henhold til direktivet om elektronisk handel. I ekspertgruppen er Norge representert ved Nærings- og handelsdepartementet.
Undercover Boss Norge
Undercover Boss Norge er en norsk realityserie som gikk på TV 2 i 2011. Her skulle en person med en høy lederstilling i en stor bedrift gå undercover som prøveansatt i egen bedrift. Den var basert på Undercover Boss, utviklet av britiske Channel 4.
Premieren ble sett av 550 000 og hadde en markedsandel på 34 prosent.
Arkeologiåret 1946
Arkeologiåret 1946 er en oversikt over blant annet utgravninger, fødte og avdøde personer med tilknytning til arkeologi i 1946.
Er’e så nøye ’a
Er'e så nøye 'a er et musikkalbum med Marius Müller fra 1982. Albumet lå fire uker på VG-lista og endte med 17.-plass som beste plassering.
Langfjella
Langfjella er et samlenavn for fjellområdene fra Setesdalsheiene i sør til Dovrefjell i nord. I værvarsler brukes Langfjella om fjellområdene mellom øst og vest fra og med Setedalsheiene (inkludert Hardangervidda, Filefjell og Skarvheimen) nord til Jotunheimen.
Lillian Palmer
Lillian Emily Palmer senere Alderson (født 23. juni 1913 i Vancouver, død mars 2001 i Vancouver) var en canadisk friidrettsutøver som deltok i de olympiske leker 1932 i Los Angeles.
Palmer vant en olympiske sølvmedalje i friidrett under Sommer-OL 1932 i Los Angeles. Hun var med på det canadiske stafettlaget som kom på andreplass på 4 x 100 meter for damer bak USA. De andre på laget var Mildred Fizzell, Mary Frizzell og Hilda Strike.
Beardmorebreen
Beardmorebreen i Antarktis er en av de største isbreene på jorden med en lengde på over 180 km.
Isbreen er en av hovedpassasjene fra Rossbarrieren til polarplatået og gav derfor de første polekspedisjonene muligheten til å nå Sydpolen.
Breen ble oppdaget av Ernest Shackleton i 1908. Selv om Shackleton snudde før han nådde polpunktet hadde han oppdaget en rute til polpunktet og var den første som noen gang var på polplatået. I 1911-1912 ble Robert Falcon Scott og hans ekspedisjon de første til å nå polpunktet via ruten opp Beardmorebreen. På polpunktet var de imidlertid en måned etter Roald Amundsen som hadde funnet en annen vei opp til polplatået på Axel Heiberg-breen.
Breen er oppkalt etter William Beardmore som var en av sponsorene bak Shackletons Nimrod-ekspedisjon 1907–1909.
Ustedalen
Ustedalen er den øverste delen av Hallingdal, i Hol kommune i Buskerud. Dalen strekker seg 20 km østover fra Ustevatn og møter Holsdalføret nedenfor Hagafoss.
Elven Usta som renner gjennom dalen, er nesten tørrlagt på grunn av regulering. Omtrent midt i Ustedalen ligger tettstedet Geilo som er et av landets betydeligste turist-steder.
Terraforming
Terraforming er en prosess som sannsynligvis ikke blir nødvendig på mange år framover. Begrepet er brukt av fantasy- og sciencefictionforfattere om prosessen som kan bli nødvendig for å omforme en fremmed planet til noe mennesker kan leve på.
Tankene omkring det varierer alt etter forfatter og hva slags planet som er tenkt på. Noen flytter planetbanen først og sår oksygenskapende bakterier på døde planeter med potensial, andre tilpasser jordiske vekster til allerede eksisterende vilkår. De mest ekstreme omskaper menneskene ved hjelp av cellekjerneendringer slik at de tilpasses planeten og ikke omvendt. Ingen har til nå tenkt at månen skal terraformes, men der er gjort tanker om Jupiters måner.
Flavio Biondo
Flavio Biondo, latin Flavius Blondus (født 1388 i Forlì, død 4. juli 1463 i Roma) var en italiensk historiker og humanist. Flavio Biondo regnes som den egentlige grunnlegger av arkeologisk vitenskap og antikvarisk topografi.
Liv og virke
Flavio Biondo studerte i Cremona og ble utdannet til notar der. Han studerte under Giovanni Ballistario, og fra 1410 virket han i flere kanslier.
Øyegneis
Øyegneis er en metamorf bergart med store, vanligvis ovale, krystaller («øyne») eller korn av kalifeltspat i en båndet eller stripet mørk grunnmasse av biotitt-rik gneis. Granittisk gneis er dannet ved «pressing» og omdanning av granitter dypt nede i jordskorpa. Øyegneis er en variant av granittisk gneis.
Øyegneis er svært vanlig både i det norske grunnfjellet og i den kaledonske fjellkjeden, gjerne som utklemte omdanningsprodukter av grovkornete eller porfyriske granitter.
Purreløk
Purreløk, også kalt purre, er en storvokst, toårig plante som ikke danner normal løk, men har lange bladskjeder og lange smale flate blad som er næringsrike. Planten stammer fra middelhavslandene og har blitt dyrket så langt tilbake som oldtiden. Purre er svært hardfør og kan dyrkes i hele Norge. Vokser best i godt gjødslet og kalket jord.
472 Roma
472 Roma er en hovedbelteasteroide og et medlem av asteroidefamilien Maria. Den ble oppdaga den 11. juli 1901 av Luigi Carnera fra Landessternwarte Heidelberg-Königstuhl i Heidelberg. Den er oppkalt etter byen Roma.
Marius (album)
Marius er et musikkalbum med Marius Müller fra 1983.
Solen
Solen eller sola (astronomisk symbol: ) er betegnelsen på stjernen som er sentrum i solsystemet hvor Jorden og andre kjente objekter (planeter, asteroider, meteoroider, kometer og støv) går i bane rundt. Den er nesten perfekt kuleformet (sfærisk) og består av varm plasma sammenvevd i magnetfelt. Diameteren er ca. 1,392,000 km (ca. 109 ganger jordens). Massen er ca. 2 kg (ca. 333,000 ganger jordens) og utgjør ca. 99,86 % av massen i solsystemet. 73,46 % av massen er hydrogen; helium utgjør 24,86 %, mens 1,69 % (tilsvarende 5,628 jordmasser) er tyngre grunnstoff, deriblant oksygen, karbon, neon og jern.
Med en effektiv overflatetemperatur på har solen en tilnærmet hvit farge, men fra jordoverflaten fremstår den som gul på grunn av atmosfærisk spredning av blått lys. Solen er en hovedseriestjerne som genererer energi ved kjernefysisk fusjon av atomkjerner av hydrogen til helium. I kjernen fusjoneres 620 millioner tonn hydrogen per sekund, mens 4,26 millioner tonn omdannes til strålingsenergi per sekund.
Solens absolutte størrelsesklasse er +4,83; som nærmeste stjerne er imidlertid solen det lyseste objektet på himmelen med en tilsynelatende størrelsesklasse på –26,74. Solens varme korona danner solvind, en strøm av ladde partikler som strekker seg utover til heliopausen ved ca. 100 AE. Boblen som dannes i den interstellare materien, kalles heliosfæren og er den største kontinuerlige strukturen i solsystemet.
Gjennomsnittsavstanden fra jorden er ca. 149,6 millioner kilometer (1 AE), og lyset bruker ca. 8 minutter og 19 sekunder til jorden. Avstanden varierer mellom jordens perihelium i januar og aphelium i juli. Energien fra sollyset driver jordens klima og vær og er opphavet til nesten alt liv på jorden ved hjelp av fotosyntese.
Etymologi
Det norske, svenske og danske navnet Sol, såvel som islandsk og færøysk Sól, er avledet av norrønt sunna, og synes å være beslektet med ordet sør. Kognater er gammelengelsk sunne (ca. 725 e.Kr. i Beowulf) og swegl, moderne engelsk sun, gammelfrisisk sunne, sonne, vestfrisisk Sinne, gammelsaksisk sunna, middelnedertysk sonne, moderne nederlandsk og limburgisk zon, vallonsk Solea, luxembourgsk Sonn, afrikaans Son, gammelhøytysk sunna og suhil, moderne høytysk Sonne, kölsch Sunn, alemannisk Sunne, lavtysk Sünn, jiddisch Zun og gotisk sunnō og sauil. Alle germanske navn for solen stammer fra urgermansk *sunnōn eller *sōwul. Gammelengelsk sunne var femininum; det feminine pronomenet var i bruk frem til 1600-tallet, da grammatisk kjønn utenom pronomen for lengst var borte fra det engelske språket og maskulinumspronomenet overtok.
I germansk religion er solen personifisert som gudinnen Sól/Sunna, og representerer muligens fortsettelsen av en eldre urindoeuropeisk solgud med indoeuropeiske språkforbindelser mellom norrønt Sól, sanskrit, gujarati og bengali Surya, gallisk Sulis, gammelirsk Suil, litauisk Saulė, urbaltisk *Sauliā > *Saulē, gammelkirkeslavisk Slunice og slavisk Solntse. Det urindoeuropeiske navnet var *s(e)wol-, av roten *saewel-, «å skinne», «solen». Elementet *el- i roten var opprinnelig et suffiks og hadde den alternative formen *en-, som gir *s(u)wen-, kilden til gammelengelsk sunne, norrønt sunna, avestisk xueng og gammelirsk fur-sunnud («lyse opp»).
Fra latin sol stammer italiensk sole, spansk, katalansk og portugisisk sol, fransk soleil, jèrriais solé, provençalsk solely, ligurisk sô, venetiansk sołe og rumensk soare. Det greske navnet på solen var hḗlios (ἥλιος), herav navn som heliosentrisme, men etymologien er ukjent. Andre indoeuropeiske former er albansk dielli, avestisk hwar, walisisk haul, gammelkornisk heuul og bretonsk heol.
I den uralske språkgruppen finner vi finsk aurinko, estisk päike og ungarsk nap. I det isolerte språket baskisk heter solen eguzkia.
På khalkisk mongolsk, som er hovedspråket i Mongolia og som tilhører den mongolske språkgruppen, heter solen naran. På det oghuztyrkiske språket tyrkisk, som er hovedspråket i Tyrkia og som tilhører den tyrkiske språkgruppen, kalles solen for güneş; herav güneşten («fra solen»).
I Kina omtales solen som «det store lyset» (kinesisk: 太阳, pinyin: tàiyáng, kantonesisk: taiyeung). Denne navneformen brukes også i Korea (hangul: 태양, revidert romanisering: taeyang) og på japansk (kanji: 太陽, hiragana: たいよう、, taiyou). På tibetansk heter solen nyima (ཉི་ཟླ་, wylie: nyi zla).
Uttrykket imperiet hvor solen aldri går ned, ble brukt fra 1630 om det spanske imperiet, men ble senere brukt om det britiske. Idiomet «(å leve) på solsiden» (attestert fra 1680-årene) stammer fra verket Tanker (Pensées, 1669) av Blaise Pascal. Uttrykket solbading er attestert siden ca. 1600.
Ukedagen søndag (gammelengelsk Sunnandæg før 700) er en germansk adopsjon og oversettelse av latin dies solis, som i seg selv er en oversettelse av gresk heméra helíou. Det latinske navnet på stjerne, Sol, tilsvarer det norske navnet på solen, og brukes også i adjektivformen solar. Astronomer bruker også benevnelsen sol om en soltid på en annen planet.
Egenskaper
Solen er en hovedseriestjerne av klasse G og utgjør ca. 99,86 % av massen i solsystemet. Den er nesten perfekt sfærisk med en estimert flattrykthet på ca. én 9 milliondel. Forskjellen på diameteren mellom polene og diameteren ved ekvator er bare rundt 10 km. Solen består av plasma og er ikke et fast legeme. Den har en differensiell rotasjon (roterer raskere ved ekvator enn ved polene), fordi konveksjon i massen drives av bratte temperaturgradienter fra kjernen og utover.
Angola under Sommer-OL 1988
Angola under Sommer-OL 1988. Tjueni sportsutøvere, tjueto menn og sju kvinner fra Angola deltok i fire sporter, friidrett, boksing, judo og svømming under Sommer-OL 1988 i Seoul. Det var andre gangen Angola deltok i et sommer-OL, de vant ingen medaljer.
Massakrene på Sankt Brictiusdagen
Massakrene på Sankt Brictiusdagen skjedde den 13. november 1002 hvor den engelske kongen Æthelred II av England ga ordre om en storstilt etnisk rensning av alle norrøne og danske menn i kongeriket England, spesielt i midtre og nordlige England. Det var et desperat tiltak da Æthelred uten suksess forsøkte å få en slutt på indre trusler i kongeriket ved å beordre en massakre på danene. Massakren førte direkte til at den danske kongen Svein Tjugeskjegg invaderte og erobret England i 1013, blant annet fordi hans egen søster Gunhild var ett av ofrene. Massakrene er bevitnet i krønikene til John av Wallingford og Den angelsaksiske krønike.
Bakgrunn
Navnet på massakrene viser til sankt Brictius, en biskop av Tours på 400-tallet som hadde festdag den 13. november.
På begynnelsen av 1000-tallet led England under gjentatte angrep og herjinger fra daner og nordmenn. Blant annet var den senere norske kongen Olav Tryggvason aktiv i 991 og ble betalt med 10 000 pund for å holde seg unna. Også Svein Tjugeskjegg fra Danmark slo seg sammen med nordmannen og i 994 herjet de sammen og presset ut 16 000 pund fra angelsakserne. Ytterligere skatter ble samlet inn for å betale daner og nordmenn for å unngå videre invasjon og ødeleggelser. England hadde blitt herjet av danske angrep hvert eneste år fra 997 til 1001, og i 1002 ble kong Æthelred fortalt danske menn i England «ville troløst ta hans liv, og deretter alle hans rådgivere, og overta hans kongerike deretter.» Som en reaksjon «beordret han drapene på alle danske menn som var i England.»
Massakrene
Historikerne mener at det var et betydelig antall som ble drept, skjønt det mangler bevis for å kunne gjøre et estimat over antallet. Innenfor mer enn en tredjedel av England kunne denne ordren ikke ha blitt utført. Byene York og Lincoln var eksempelvis mer danske enn engelske byer, i henhold til historikeren Frank Stenton. Men det faktum at massakrene på danene faktisk ble utført på denne tiden ble lenge husket og et charter av 1004 til klosterkirken dedikert til sankt Frideswide (nå katedralen i Oxford) refererer Æthelred selv på drapene i Oxford.
I henhold til et godt dokumentert tradisjon var blant ofrene også Gunnhild, som kan ha vært søster av Svein Tjugeskjegg. Hun skal ha søkt tilflukt i en kirke som ble brent ned. Hennes ektemann var Pallig Tokeson, en dansk ealdorman av Devonshire som var rekruttert av Æthelred, kan også ha dødd i massakren, I henhold til en annen tradisjon kan han spilt en rolle i å ha framprovosert massakren ved å slå seg sammen med sine landsmenn for å herje sørkysten av England.
Code
Code er et engelsk/norsk black metal-band startet i 2002.
Bandet ga ut sin første demo, Neurotransmissions: Amplified Thought Chemistry, i mars 2002. Etterhvert fikk bandet kontrakt med Spikefarm Records på Spinefarm Records og ga ut albumet Nouveau Gloaming i juni 2005. Bandets andre album, Resplendent Grotesque, ble gitt ut i juni 2009 og ble nominert til Spellemannprisen 2009 i klassen metal.
Kirkelund skole
Kirkelund skole er en barne- og ungdomsskole i Skiptvet kommune. Skolen har elever fra 5. til 10. klasse. De deles inn i mellomtrinnet (5.–7. klasse) og ungdomstrinnet (8.–10. klasse). Skolen har ca. 310 (2012) elever fra hele Skiptvet kommune. Skolen ble bygget i 1899–1902, arkitekt var Henrik Thrap-Meyer. Skolen er påbygd og ombygd flere i flere etapper. I 2020 ble det bygd et nytt bygg for Mellomtrinnet. Med Trampoliner, Zipline og Fargerike klasserom.
Pål Espen Kilstad
Pål Espen Mulder Kilstad (født 28. mai 1969) er en norsk freelanceskuespiller og komiker.
Hans første roller på TV kom i 1997. Siden den gang har han hatt roller i en rekke produksjoner, blant annet Lilyhammer, Solan, Ludvig og Gurin med reverompa, Hjemsøkt, The postcard killings, The North Water, Wisting, Frontkjempere, og Meglerne.
Ken Watanabe
Ken Watanabe (渡辺 謙 = Watanabe Ken, født 21. oktober 1959 i Uonuma i prefekturet Niigata i Japan) er en japansk filmskuespiller. Foruten å ha spilt i mange japanske filmer har han også spilt i hollywoodfilmer som Den siste samurai, Geisha og ''Brev fra Iwo Jima.
Sykehjemsetaten (Oslo)
Sykehjemsetaten er en etat under Oslo kommune som trådte i virksomhet 1. januar 2007 da den overtok ansvaret for å drive kommunens sykehjem. Før denne datoen var det Oslos bydeler som hadde fått delegert ansvaret for å drive sykehjemmene. Sykehjemsetaten ble opprettet av Oslo bystyre etter kritikk mot den desentraliserte ordningen. Mens det var ledige sykehjemsplasser i enkelte bydeler, var det mangel på plasser i andre. Et av formålene med Sykehjemsetaten er å praktisere fritt sykehjemsvalg.
Også etter opprettelsen av Sykehjemsetaten er det bydelene som vurderer brukernes behov, fatter vedtak og bestiller sykehjemsplasser. Sykehjemsetaten drifter og har økonomisk ansvar for det enkelte sykehjem. Bydelene har det økonomiske ansvaret for tilbudet de gir til egen befolkning. I tillegg kontrollerer de kvaliteten på sykehjemmene gjennom tilsynsutvalgene.
Per 2023 arbeider til sammen ca. 10 000 medarbeidere på institusjonene som Oslo kommune kaller langtidshjem og helsehus. I Oslo finnes det 37 langtidshjem per 2023, og fire helsehus. Sykehjemsetatens administrasjon teller ca. 60 ansatte per 2023.
Bygningsmassen
Det er Omsorgsbygg Oslo KF som eier og forvalter de kommunale sykehjemsbyggene.
Panama under Sommer-OL 1988
Panama under Sommer-OL 1988. Seks sportsutøvere fra Panama deltok i tre sporter i Sommer-OL 1988 i Seoul. De vant ingen medaljer.
Færøyenes historie
Færøyenes historie starter i år 625, da irske eremittmunker bosetter seg på Færøyene. De livnærte seg med blant annet korndyrking, men fant ikke noen urbefolkning å misjonere blant. Rundt år 800 bosatte norske vikinger seg på øyene, og innledet slik det færøyske landnåmet. Kulturen, språket og folket har sine røtter i denne tidlige, norrøne bosettingen, og denne tidsepoken kan dokumenteres med Færøyingesaga, skrevet på Island, samt med tallrike arkeologiske funn. I 999 ble Færøyene kristnet av Sigmundur Brestisson, og i 1035 ble øyene underlagt Norge. I personalunionen mellom Norge og Danmark ble Færøyene i praksis en del av Danmark, og etter reformasjonen i 1538 ble dansk det dominerende språket. Øyenes forbindelse med omverdenen gled gradvis over fra Bergen til København, og i 1814 ble Færøyene værende igjen som en del av Danmark mens Norge gikk inn i union med Sverige. Fra 1821 til 1948 var Færøyene et dansk amt. Det danske handelsmonopolet ble oppløst i 1856, og øyene ble i stand til å utvikle seg fra et middelaldersk bondesamfunn til å bli en moderne fiskerinasjon. V.U. Hammershaimb utgav en færøysk rettskriving i 1891, Færøsk Anthologi. Under andre verdenskrig var Færøyene frivillig okkupert av Storbritannia, noe som førte til at Merkið ble anerkjent som Færøyenes offisielle flagg i 1940. Siden 1948 har øyene hatt indre selvstyre, og færøysk har vært offisielt språk i skoleverket, kirken og statsadministrasjonen. Danmarks grunnlov omfatter Færøyene fra 1950. Øyene blir i dag i all hovedsak styrt av en egen regjering. Det folkevalgte parlamentet, Lagtinget, er et av verdens eldste.
Geologisk historie
Færøyene er en øygruppe i utkanten av Europa, og et av de områdene som senest ble kolonisert av mennesker. Øyene oppsto for om lag 60-70 millioner år siden under tertiær. Øygruppen ble skapt av vulkansk aktivitet som en del av en opptil 4 000 meter høy rygg som strakte seg fra Grønland til Irland og Skottland,
Av den avkjølte lavaen dannet den typiske færøyske basalten seg som gjentatte ganger ble krysset av tynne tufflag fra askeregn. I en vulkansk pause fantes det tropisk vegetasjon, herunder store trær, på Færøyene, noe kullagene viser. Gjennom erosjon forsvant det meste at platået. Det som ble igjen av ryggen var øyene, i hovedsak Hebridene, Færøyene og Island.
Istiden formet restene av platået, Færøyene, i dagens karakteristiske daler i sydøstlig-nordvestlig retning. Mange av dalene ble fylt med vann og dannet dagens færøyske fjorder. Det myke tufflaget lå eksponert for bølgeslag og det tøffe klimaet og ble med tiden vasket bort og etterlot den sterkere basalten. Slik oppsto de typiske trappestrukturene i innlandet og de voldsomme klippene og kystlandskapet vest og nord på øygruppen, slik som for eksempel Beinisvørð und Kapp Enniberg.
Arktiske planter kan ha overlevd på topper som stakk gjennom den 400 meter tykke isbreen over Færøyene. Da breene trakk seg tilbake kom nye planter fra det norske fastlandet og De britiske øyer, blant annet tatt med av sjøfugler. I tillegg til fuglene kom også insekter og seler til øygruppen, men dyrelivet var begrenset. De første menneskene møtte et land uten landpattedyr, krypdyr eller høye trær. I tillegg til nevnte (fattige) kullforekomster har øygruppen ingen naturlige ressurser av større betydning. Det har blitt funnet olje på kontinentalsokkelen, men så langt har ingen av funnene vist seg å være drivverdige.
Kongsfjorden fuglereservat
Kongsfjorden fuglereservat er et naturreservat på en gruppe øyer i indre del av Kongsfjorden på Vest-Spitsbergen, like ved Ny-Ålesund på Svalbard. Naturreservatet har siden 1985 status som ramsarområde, på grunn av sin betydning for trekkfugler. Like innenfor på fastlandet i øst ligger Ossian Sars naturreservat. Reservatet ble opprettet ved kongelig resolusjon 1. juni 1973, for å sikre et viktig hekke- og oppholdsområde for fugl, spesielt ærfugl og gjess. Fredningen var en del av en større vernepakke for Svalbard, som omfattet tre nasjonalparker (Sør-Spitsbergen nasjonalpark, Forlandet nasjonalpark og Nordvest-Spitsbergen nasjonalpark), to ordinære naturreservat (Nordaust-Svalbard naturreservat, Søraust-Svalbard naturreservat) og 15 fuglereservater langs vestkysten av Spitsbergen. Reservatet omfatter Mietholmen, Prins Heinrichøya, Lovénøyane og Eskjeret. Det er rik gressvegetasjon på øyene, noe som gir grunnlag for en betydelig hekkebestand av hvitkinngås og i noe mindre grad av ærfugl.
Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.
Håkon Eiriksson
Håkon Eiriksson (norrønt: Hákon hlađajarl Eiríkrsun, Håkon Eiriksson Ladejarl), født ca. 998, død ca. 1029, var sønn av Eirik Håkonsson Ladejarl og Gyda Sveinsdatter, datter av Svein Tjugeskjegg. Han var sønnesønn av Håkon Sigurdsson ladejarl, norsk regent fra ca 970 til 995.
Edam
Edam er en by i provinsen Noord-Holland i Nederland. Edam og nabobyen Volendam utgjør til sammen kommunen Edam-Volendam. Edam har noe over 7000 innbyggere, og byens navn stammer fra en demning ved den lille elven IJe. Byen er internasjonalt mest kjent for å være hjemstedet for edamerosten.
Historie
Demningen over IJe stammer fra 1230, og det oppstod snart forretningsvirksomhet i forbindelse med omlasting av varer mellom demningens to sider. Dette la grunnlaget for at byen Edam ble etablert. Andre næringer som skipsbygging og fiskeri bidro også til byens utvikling.
Da ostehandelen blomstret opp på 1500-tallet, ble Edam en av Nordhollands viktigste byer, og havnen hadde i sin storhetstid hele 33 kaier. Byen var imidlertid i konstant fare for å bli rammet av stormflo, og derfor gav keiser Karl V i 1544 ordre om at havnen skulle avskjermes med sluser. Dette medførte en økonomisk nedgang på grunn av vansker med å opprettholde skipsbyggingen.
Det ble avholdt ukentlige markeder i byen helt frem til 1922. Dette markedet er blitt gjenopplivet 1989 av hensyn til turismen i sommerperioden.
Håkon Eiriksson
Håkon fikk i 1012 tittelen ladejarl sammen sin farbror Svein Håkonsson da faren Eirik dro til Danmark for å delta i Svein Tjugeskjeggs og sønnen Knut den mektiges angrep på England. 17 år gammel, i 1015, ble han innsatt som riksstyrer (jarl over Norge) sammen Svein jarl da faren tok over som jarl av Northumbria. Ladejarlene hadde da sørget for å få den mektige trønderhøvdingen Einar Tambarskjelve til rådgiver og alliert ved å la ham gifte seg med Eirik og Sveins søster Bergljot Håkonsdatter. Sagaen skildrer et møte mellom Håkon og Olav Haraldsson i Saudungssund i Fjaler i 1015. Store norske leksikon ved historikeren Claus Krag hevder at dette møtet skjedde i fredelige former og at det representerte en besegling av en avtale og forståelse mellom de to. Snorre Sturlason hevder imidlertid i Olav den helliges saga at Olav fikk senket Håkons skip og klarte å tvinge Håkon til å forlate landet. Etter dette, fra 1019, blir Håkon omtalt i engelske kilder som jarl i Mercia (Worcestershire) i England. Han deltok sannsynligvis i Knut den mektiges kamper og maktspill i 1020-årene som førte til at han kunne ta makten i Norge i 1028.
Håkon ble utnevnt til jarl over Norge av Knut den store i 1028, etter at Knut hadde tvunget kong Olav Haraldsson ut av landet. Håkon var tilbake i England i 1029, sannsynligvis for å gifte seg med Knut den mektiges søsterdatter Gunnhild. Han druknet på vei tilbake til Norge og etterlot seg datteren Bodil Håkonsdatter. Med Håkons død i 1029 døde mannslinjen i ladejarlætta og håløygætta ut. Dermed ble hårfagreætten (ynglingeætten) enerådende som norsk fyrsteslekt.
David Holmes (skuespiller)
David Holmes (født 1981) er en britisk skuespiller og stuntmann.
Karriere
David Holmes var stuntmann for Daniel Radcliffe som Harry Potter i de første seks filmene i Harry Potter-filmserien. Han ble også kreditert som skuespiller i rollen som Adrian Pucey i Harry Potter og de vises stein (2001), den første av filmene, men dette var feil da rollen var besatt av Scott Fearn.
Under testfilming for Harry Potter og dødstalismanene i januar 2009, gikk en av Holmes' stunt galt og han skadet sin ryggrad, men han håpet å kunne gå tilbake til sitt arbeid. Det har siden blitt rapportert at Holmes er blitt helt lam i sine ben som lenker ham til en rullestol.
Høyesterettsbygningen i Washington, D.C.
Høyesterettsbygningen i Washington, D.C. er sete for De forente staters høyesterett, og har adressen First Street 1, umiddelbart nordøst bak Kongressbygningen.
Til å begynne med møttes høyesteretten i New York og deretter i Philadelphia. Da den flyttet til Washington, D.C. holdt den til i Kongressbygningen, i trange lokaler i kjelleren. Etterhvert som Senatet ble utvidet økte trengselen, og Høyesterett flyttet litt omkring i bygningen. I 1929 fikk justitiarius William Howard Taft medhold for at Høyesterett måtte ha sin egen bygning, også av prinsipielle grunner.
Oppdraget ble gitt til arkitekten Cass Gilbert. Grunnsteinen ble lagt ned 13. oktober 1932. Det viktigste byggematerialet var marmor. Inngangsfasaden har marmor fra Vermont, de øvrige fasader fra Georgia, det meste av interiøret har marmor fra Alabama, men selve rettssalen har marmor fra Spania (Ivory Vein). For de 24 kolonnene mente Gilbert at bare marmor fra Montarrentibruddet nær Siena i Italia var godt nok, og han skrev til den italienske statsminister Benito Mussolini og bad om hjelp slik at han ikke fikk tilsendt noe av dårligere kvalitet enn den offisielle prøven de hadde sendt.
Saltholmen (Råde)
Saltholmen er en holme i Saltnes i Råde kommune i Østfold med mange tegn fra istiden. Det finnes også spor etter saltutvinning. Stranda er kommunens mest brukte.
Jurij Kasjkarov
Jurij Fjodorovitsj Kasjkarov (russisk Юрий Фёдорович Кашкаров, født 4. desember 1963 i Khanty-Mansijsk) er en russisk tidligere skiskytter. Han representerte Sovjetunionen, senere Russland.
National Gallery of Art
National Gallery of Art er et kunstmuseum på National Mall i Washington, D.C. Museet ble etablert i  1937 av den amerikanske kongressen. Hovedbygningen ble tegnet av arkitekten John Russell Pope.
Dimitri av Jugoslavia (1958)
Dimitri av Jugoslavia (født 18. juni 1958) er Prins Aleksandar og prinsesse Maria Pia av Savoys eldste sønn. Dimitri har designet kostbare smykker siden 1999, og han grunnla smykkefirmaet Prince Dimitri Company i 2008.
Aleksandr Moisejev
Aleksandr Ivanovisj Moisejev russisk: Александр Иванович Моисеев (født 28. mai 1927, død 2003 eller 2004) var en sovjetisk basketballspiller som deltok i de olympiske leker 1952 i Helsingfors.
National Gallery of Art
Museet inneholder store mengder kunst, særlig malerkunst, av kunstere som Jan Vermeer, Frans Hals, Rembrandt van Rijn, Claude Monet, Vincent van Gogh, Leonardo da Vinci (hans eneste verk på den vestlige halvkule), Pablo Picasso, Henri Matisse, Jackson Pollock, Andy Warhol, Roy Lichtenstein, Joan Miro, Louise Bourgeois og Hector Guimard.
Jurij Kasjkarov
I 1984 var han med på Sovjetunionens stafettlag som gikk til topps i OL i Sarajevo. Hans beste år var i 1985, da han vant gull på 20 km og stafett under VM i Ruhpolding, og kom på andreplass sammenlagt i verdenscupen, på plassen bak Frank-Peter Roetsch. Han vant fire gull i stafett på rad for Sovjet, i perioden 1983-86. Under VM 1991 i Lahtis tok han sølv med Sovjetunionens stafettlag, og tok bronse på sprinten i VM i skiskyting 1989.
Aleksandr Moisejev
Moisejev vant en olympisk sølvmedalje i basketball under OL 1952 i Helsingfors. Han var med på det sovjetiske laget som kom på andreplass i basketturneringen bak USA. Det var tredje gang som basketball sto på det olympiske programmet, tjuetre lag deltok i turneringen som ble avviklet i perioden 14. juli til 2. august 1952. Sovjetunionen vant semifinalen over Uruguay med 61-57, men i finalen tapte de mot USA med 25-36. Moisejev spilte alle åtte kampene i OL-turneringen.
Han ble europamester i basketball tre ganger med Sovjetunionen, 1947, 1951 og 1953.
Staffan Tällberg
Staffan Tällberg (født 17. april 1970) er en tidligere svensk skihopper som konkurrerte fra 1987 til 1996. Under OL i Calgary i 1988 ble han nr. 7 i lagkonkurransen og nr. 6 i storbakken og normalbakken.
Under VM i Lahtis i 1989 ble han nr. 5 i lagkonkurransen. Han deltok også under VM i Val di Fiemme i 1991, hvor han ble nr. 11 i normalbakken.
Tällberg vant et verdenscuprenn i Planica i 1991, og har etter det også pallplasser fra blant annet Holmenkollen.
Han er bror til Per-Inge Tällberg.
473 Nolli
473 Nolli er en hovedbelteasteroide og et medlem av asteroidefamilien Eunomia. Den ble oppdaga den 13. februar 1901 av Max Wolf fra Landessternwarte Heidelberg-Königstuhl i Heidelberg. Den er oppkalt etter kallenavnet til et barn i oppdagerens familie.
Dabotap
Dabotap er en steinpagode, som ligger i tempelet Bulguksa i Gyeongju i Sør-Korea. Den er også kjent som pagoden med mange skatter. Den er antatt oppført i år 751, det tiende året for Silla-kongen Gyeongdeok. Byggverket er satt opp på lista over Sør-Koreas nasjonalskatter og er der nr. 20.
Sørkapp fuglereservat
Sørkapp fuglereservat er et naturreservat på Sørkapp Land på Spitsbergen på Svalbard, som ligger innenfor grensene til Sør-Spitsbergen nasjonalpark.
Fuglereservatet omfatter Sørkappøya, Tokrossøya, Stjernøya, Sørkappholmane, Austrevet og de øvrige øyene, holmene og skjærene sørvest for Øyrlandet. Sørkapp fuglereservat omfatter også havet omkring øyene ut til 300 meter fra land eller skjær ved laveste vannstand.
Reservatet ble opprettet ved kongelig resolusjon 1. juni 1973 og er på 35 986 dekar. Formålet med fredningen er å sikre et viktig hekke- og oppholdsområde for fugl, spesielt ærfugl og gjess. I perioden fra 15. mai til 15. august er all ferdsel, inkludert ferdsel på sjøen og landing med luftfartøy forbudt.
Osvald Orlien
Osvald Orlien (født 2. januar 1912, død 9. februar 1998) var predikant, forfatter, misjonær og lege, og tilknyttet den norske pinsebevegelsen.
Orlien ble som ung døpt og tillagt Betania Kongsberg i 1929. Han ble utsendt som evangelist i 1931. Mellom 1934 og 1951 var han forstander eller pastor i Filadelfia Eydehavn, Filadelfia Fredrikstad og Filadelfia Oslo. I 1939 ble Orlien ansatt i Filadelfiaforlaget, hvor han arbeidet med redaksjonsoppgaver i Bibelsk tidsskrift og i Korsets Seier.